**УПУТСТВО**

**ЗА СПРОВОЂЕЊЕ ПРОГРАМА ПОДРШКЕ ПРИВРЕДНИМ ДРУШТВИМА ЗА УЛАЗАК У ЛАНЦЕ ДОБАВЉАЧА МУЛТИНАЦИОНАЛНИХ КОМПАНИЈА**

Садржај

[ПОЈМОВИ И СКРАЋЕНИЦЕ 4](#_Toc6833696)

[Појмови 4](#_Toc6833697)

[1 ОСНОВНЕ ИНФОРМАЦИЈЕ О ПРОГРАМУ 5](#_Toc6833698)

[1.1 АКТИВНОСТИ ПРЕДВИЂЕНЕ ПРОГРАМОМ 6](#_Toc6833699)

[1.2 ПРАВНИ ОКВИР 7](#_Toc6833700)

[1.3 ЦИЉЕВИ ПРОГРАМА 8](#_Toc6833701)

[1.3.1 Општи циљ 8](#_Toc6833702)

[1.3.2 Специфични циљеви и очекивани резултати 8](#_Toc6833703)

[1.4 РАСПОЛОЖИВА ФИНАНСИЈСКА СРЕДСТВА 8](#_Toc6833704)

[1.5. ВРЕМЕНСКИ ОКВИР ЗА РЕАЛИЗАЦИЈУ ПРОГРАМА 9](#_Toc6833705)

[2 УСЛОВИ ПРОГРАМА 9](#_Toc6833706)

[2.1 УСЛОВИ ЗА ПОДНОСИОЦЕ ПРИЈАВА 9](#_Toc6833707)

[2.2 БРОЈ ПРИЈАВА ПО ПОДНОСИОЦУ И ДРУГЕ НАПОМЕНЕ 10](#_Toc6833708)

[3 ПРОЦЕДУРА СПРОВОЂЕЊА ПРОГРАМА 10](#_Toc6833709)

[3.1 НАЧИН ПРИЈАВЉИВАЊА 11](#_Toc6833710)

[3.1.1 Документација која се доставља 11](#_Toc6833711)

[3.1.2 Место и рок за достављање документације 11](#_Toc6833712)

[3.2 ОЦЕНА И СЕЛЕКЦИЈА ПРИЈАВА 12](#_Toc6833713)

[3.2.1 Провера формалне исправности поднетих пријава 12](#_Toc6833714)

[3.2.2 Доношење одлуке о избору учесника Програма 12](#_Toc6833715)

[3.3 КРИТЕРИЈУМИ И ПОНДЕРИ ЗА ОЦЕЊИВАЊЕ ПРИСПЕЛИХ ПРИЈАВА 13](#_Toc6833716)

[3.4 НАЧИН БОДОВАЊА ЗА СВАКИ ОД КРИТЕРИЈУМА 13](#_Toc6833717)

[3.4.1 Просечан број запослених у привредном друштву у 2018. години 13](#_Toc6833718)

[3.4.2 Раст вредности основних средстава у периоду од претходне три године 14](#_Toc6833719)

[3.4.3 Раст масе плата у периоду од претходне три године 15](#_Toc6833720)

[3.4.4 Раст пословних прихода у периоду од претходне три године 15](#_Toc6833721)

[3.4.5 Раст извоза у периоду од претходне три године 16](#_Toc6833722)

[3.4.6 Просечна плата у 2018. години 16](#_Toc6833723)

[3.4.7 Носилац сертификата IATF16949/FSC/IRIS/"CE"/"3A" 17](#_Toc6833724)

[3.4.8 Препорука мултинационалне компаније (МНК) 17](#_Toc6833725)

[3.5 ЗАКЉУЧИВАЊЕ УГОВОРА 17](#_Toc6833726)

[3.6 ДОКУМЕНТАЦИЈА КОЈА СЕ ПОДНОСИ У ТОКУ, КАО И НАКОН РЕАЛИЗАЦИЈЕ ПРОЈЕКТНИХ АКТИВНОСТИ 17](#_Toc6833727)

[3.7 ОБАВЕЗЕ КОРИСНИКА ПРЕМА РАС 18](#_Toc6833728)

[3.8 ОДУСТАЈАЊЕ 19](#_Toc6833729)

## ПОЈМОВИ И СКРАЋЕНИЦЕ

## Појмови

|  |  |
| --- | --- |
| **Мултинационална компанија** | У смислу овог програма МНК је компанија која:   1. Има производне погоне у најмање три државе; 2. Запошљава најмање 1000 радника[[1]](#footnote-1); 3. Има остварен укупан пословни приход преко 200.000.000,00 евра на нивоу групе1; 4. Послује у циљаним секторима наведеним у овом програму; 5. Послује у Републици Србији. |
| **Учесник у Програму** | Подносилац пријаве који је изабран од стране РАС на бази критеријума за рангирање, а који ће проћи кроз фазу дијагностике пословних перформанси. |
| **Корисник Програма** | Привредно друштво које има седиште у Републици Србији и које испуњава критеријуме за учешће по Јавном позиву, чија је пријава одобрена за финансирање. |
| **Пријава** | Скуп свих образаца и докумената дефинисаних Јавним позивом и овим упутством која се подносе ради пријаве пројекта. |
| **Локални добављач** | Привредно друштво регистровано у Републици Србији које испуњава или може да испуни услове за укључење у ланац добављача МНК. |

**Скраћенице**

|  |  |
| --- | --- |
| **Програм подршке привредним друштвима за улазак у ланце добављача мултинационалних компанија** | Програм |
| **Јавни позив у оквиру Програма подршке** **привредним друштвима за улазак у ланце добављача мултинационалних компанија** | Јавни позив |
| **Развојна агенција Србије** | РАС |
| **Мултинационална компанија** | МНК |
| **Акредитационо тело Србије** | АТС |
| **Агенција за привредне регистре** | АПР |
| **Централни регистар обавезног социјалног осигурања** | ЦРОСО |

# ОСНОВНЕ ИНФОРМАЦИЈЕ О ПРОГРАМУ

Основни циљ овог програма је подршка привредним друштвима у производним делатностима да кроз унапређење својих пословних перформанси испуне услове да постану добављачи МНК.

Србија је у претходном периоду била изузетно успешна у области привлачења директних страних улагања у производним делатностима, што се потврђује кроз континуиране високе пласмане на свим релевантним међународним рангирањима у овој области. Компаније које су на овај начин започеле пословање и производне активности у Републици Србији постале су генератори економског раста и кључни привредни субјекти у својим областима, било да се ради о параметрима запошљавања, укупног промета или спољнотрговинске активности.

Србија је земља растућег сектора малих и средњих предузећа са све већим ангажманом у области производње компоненти и полупроизвода за финалну уградњу у комплексне готове производе, било да се ради о превозним средствима, производним машинама и опреми, намештају, електроници или другим производима за личну и индустријску употребу.

Развој локалних добављача са способностима интеграције у ланце вредности МНК, у комбинацији са значајним страним директним инвестицијама у овом сектору, показују потенцијал за даљи раст и унапређење привредних друштава. Очекивање је да би напредак на овом пољу обезбедио додатно отварање нових радних места и економски раст, поготово у регионима земље који се суочава са изазовом смањења незапослености и унапређењу елемената локалног економског развоја.

Влада Републике Србије је стога заинтересована за креирање политика и програма са циљем повећањa конкурентности малих и средњих предузећа у производним секторима, укључујући и **Програм подршке привредним друштвима за улазак у ланце добављача мултинационалних компанија** који је предвиђен Годишњим програмом рада РАС за 2019. годину.

Разлог за интервенције у овом сектору огледа се у чињеници да постоји потенцијал за успостављање комеријалних односа између МНК присутних у Србији и домаћих привредних друштава, али услед недостатка информација о узајамним могућностима и потребама овај потенцијал није у потпуности искоришћен. Поред тога, укључивање нових добављача у систем набавки МНК изискује значајно време и ресурсе од стране будућих купаца тако да се МНК често опредељују да наставе сарадњу са постојећим добављачима из иностранства након покретања производње у Србији. Присутне су и разлике у пословним обичајима и комуникацији, као и често недовољна доступност средстава за унапређење капацитета потенцијалних добављача у кратком року.

Из тих разлога, тренутно је ниво интегрисаности страних инвеститора у локални економски систем врло низак, па је доминантан образац пословања страних инвеститора да близу 90% свих компоненти увозе и преко 90% свих производа извозе из земље.

У циљу остваривања бољих резултата на овом пољу, Развојна агенција Србије се кроз овај програм, определила да посредује у креирању оквира за успостављање комерцијалних односа између МНК и домаћих привредних друштава кроз кораке који обухватају анализу потреба МНК, мапирање потенцијалних добављача, спровођење дијагностике пословања потенцијалних добављача, помагање Корисницима Програма у циљаном подизању производних капацитета као и накнадном повезивању са потенцијалним купцима.

Програм је базиран на најбољим искуствима имплементације сличних активности у земљама Западне и Централне Европе. Планирано је да се Програм спроводи у периоду од 5 година, уз очекивану партиципацију свих учесника у креирању јавних развојних политика, како би се препознале могућности за повезивање МНК и домаћих привредних друштава и стратешки радило на подизању капацитета локалних добављача, а у циљу интеграције у глобалне комерцијалне токове и ланце вредности.

Анализа коју је урадила РАС у 2017. години показала је да страни инвеститори, који су корисници директних финансијских подстицаја за привлачење инвестиција, увозе годишње производне машинe, сировинe и репроматеријал, у вредности од преко 1,6 милијарди евра. Процена је, да је крајем 2018. године, ова вредност прешла вредност од 2 милијарде евра, те да постоји значајан простор да се путем подизања капацитета домаћих привредних друштава, оптимизује укупан обим набавки МНК, и тиме достигне пун утицај директних инвестиција у производном сектору на економски развој земље.

Из горе наведених разлога, уз подршку Светске банке, РАС од 2018. године покреће вишегодишњи **Програм подршке привредним друштвима за улазак у ланце добављача мултинационалних компанија,** са циљем да у што већој мери реализује потенцијале интеграције привредних друштава у систем набавки МНК. Приступ, на ком је базиран овај програм, обухвата:

1. Идентификацију потенцијалних добављача МНК у Србији и сагледавање њихових тренутних могућности;
2. Идентификацију и мапирање група привредних друштава, по производима и компонентама / типовима компоненти;
3. Утврђивање потреба МНК присутних у Србији, у релевантним индустријским секторима за производима и услугама, које могу испоручивати она привредна друштва која обављају делатност у Републици Србији;
4. Развијање базе података привредних друштава и типова производа, релевантних за успешну имплементацију Програма;
5. Расписивање Јавног позива за подршку унапређења пословних перформанси привредних друштава која имају потенцијал, да уз интервенцију РАС, испуне критеријуме неопходне за укључивање у ланце добављача МНК;
6. Одабир Корисника Програма и процес унапређења пословних перформанси, кроз одабрани пакет интервенција потврђен од стране РАС;
7. Промоцију Корисника Програма према међународној пословној заједници, кроз организацију конференција и других промотивних активности.

Производни сектори који су предмет подршке Програма су: аутомобилска индустрија, уређаји и компоненте за аутомобилску индустрију (пластика, гума, машине / опрема); обрада метала; сектор машина и опреме за друге намене; сектор прераде дрвета и производње намештајa; сектор гуме и пластике; сектор производње кућних апарата и делова кућних апарата; сектор електричних и електронских система и елемената електричних и електронских система.

## АКТИВНОСТИ ПРЕДВИЂЕНЕ ПРОГРАМОМ

Програмом се суфинансирају: активности привредних друштава на припреми и реализацији унапређења својих перформанси, а у складу за захтевима МНК. Програмом ће се суфинансирати следеће групе активности:

* Инвестирање у материјалну имовину Корисника Програма, под чиме се подразумева доградња и реконструкција производних објеката – РАС ће суфинансирати ову активност у износу до 40% од укупне вредности оправданих трошкова;
* Инвестирање у материјалну имовину Корисника Програма, под чиме се подразумева куповина производне опреме (до 3 године старости) – РАС ће суфинансирати ову активност у износу до 60% од укупне вредности оправданих трошкова;
* Инвестирање у материјалну имовину Корисника Програма, под чиме се подразумева куповина и инсталација опреме или софтвера (*ERP, CRM*) за аутоматизацију / дигитализацију производних процеса – РАС ће суфинансирати ову активност у износу до 70% од укупне вредности оправданих трошкова;
* Консултантска подршка за модернизацију производних линија – РАС ће суфинансирати ову активност у износу до 80% од укупне вредности оправданих трошкова;
* Консултантска подршка за успостављање серијске производње – РАС ће суфинансирати ову активност у износу до 80% од укупне вредности оправданих трошкова;
* Консултантска подршка за оптимизацију производних процеса у складу са актуелним принципима, примењеним у циљним секторима – РАС ће суфинансирати ову активност у износу до 80% од укупне вредности оправданих трошкова;
* Консултантска подршка за унапређење контроле квалитета готових производа – РАС ће суфинансирати ову активност у износу до 60% од укупне вредности оправданих трошкова;
* Консултантска подршка за сертификацију система квалитета према захтевима стандарда специфичних индустријских грана – РАС ће суфинансирати ову активност у износу до 50% од укупне вредности оправданих трошкова;
* Консултантска подршка за увођење или унапређење корпоративног управљања – РАС ће суфинансирати ову активност у износу до 50% од укупне вредности оправданих трошкова.

## 1.2 ПРАВНИ ОКВИР

Правни оквир за реализацију Програма чине: Закон о улагањима („Сл. гласник РС”, бр. 89/2015 и 95/2018); Закон о јавним агенцијама („Сл. гласник РС”, бр. 18/05 и 81/05 и испр. 47/18); Закон о регионалном развоју („Сл. Гласник РС“ бр. 51/09, 30/10 и 89/15); Закон о контроли државне помоћи („Сл. гласник РС“, бр. 51/2009); Закон о привредним друштвима („Сл. Гласник РС" бр. 36/11, 99/11, 83/14– др. Закон, 5/15, 44/18 и 95/18); Уредба о правилима за доделу државне помоћи („Службени гласник РС“, бр. 13/2010, 100/2011, 91/2012, 37/2013, 97/2013 и 119/2014); Стратегија за подршку развоја малих и средњих предузећа, предузетништва и конкурентности од 2015. до 2020. године и Годишњи програм рада РАС за 2019. годину.

## 1.3 ЦИЉЕВИ ПРОГРАМА

### 1.3.1 Општи циљ

Основни циљ овог програма је подизање капацитета привредних друштава за укључивање у међународне ланце вредности. Програм доприноси:

* Повећању конкурентности привреде Републике Србије;
* Стварању услова за раст и развој привредних друштава;
* Побољшању и прилагођавању домаћих производа који ће бити конкурентни на иностраним тржиштима;
* Повећању удела набавки МНК у Републици Србији;
* Креирању нових радних места, кроз повећање пласмана привредних друштава према МНК;
* Усвајању стандарда пословања привредних друштава, у складу са захтевима међународног пословања;
* Већој интеграцији страних инвеститора у привредни систем Републике Србије;
* Унапређеној позицији Републике Србије као инвестиционе дестинације, услед доступности квалитетних локалних добављача.

### 1.3.2 Специфични циљеви и очекивани резултати

* Унапређење пословних перформанси Учесника Програма, кроз трансфер знања од стране МНК;
* Систематизација информација о захтевима МНК, везано за стратешке набавке и дефинисање програма и мера Републике Србије, у складу са променама у овом сегменту;
* Већем обиму пословања Учесника Програма;
* Привлачење директних страних инвестиција, кроз развијен екосистем локалних добављача;
* Имплементација таргетираних програма подршке привредним друштвима, у складу са стварним потребама корисника и очекиваним резултатима интервенције.

**Индикатори**

* Број нових добављача МНК из Србије по реализацији Програма;
* Број нових добављача МНК из иностранства по реализацији Програма;
* Укупан обим нових набавки МНК од Корисника Програма, 3 године по окончању програмских активности;
* Раст продуктивности Корисника Програма;
* Раст пословних прихода Корисника Програма.

## 1.4 РАСПОЛОЖИВА ФИНАНСИЈСКА СРЕДСТВА

За реализацију овог првог јавног позива, у оквиру Програма, опредељен је буџет у износу од 463.000.000,00 динара.

Овим програмом РАС, кроз суфинансирање оправданих трошкова пројектних активности, подржава реализацију дефинисаних активности.

Максималан износ по Кориснику Програма је 23.000.000,00 динара, колики је и праг за доделу „de minimis“ државне помоћи. Уколико је исто привредно друштво већ било корисник државне помоћи у текућој и претходне две године, износ одобрених бесповратних средстава ће бити умањен за тај износ.

У зависности од врсте одобрених пројектних активности, РАС ће суфинансирати пројекте Корисника Програма кроз:

* Рефундацију бесповратних средстава у пуном износу након завршетка пројектних активности за консултантске услуге (у смислу овог програма);
* Уплату аванса, у висини од максимално 30% одобреног износа, и рефундацију преосталог износа бесповратних средстава, а након завршетка пројектних активности за инвестирање у материјалну имовину (у смислу овог програма).

Корисници Програма, којима буде уплаћиван аванс, имају обавезу да приликом подношења захтева за исплату бесповратних средстава доставе меницу и банкарску гаранцију, као средство финансијског обезбеђења.

Корисници Програма којима буду одобрена средства за консултантску подршку приликом потписивања уговора са РАС, дужни су да доставе меницу као средство финансијског обезбеђења.

Корисници Програма ће се уговорно обавезати да предметну материјалну имовину неће отуђити најмање 3 године по закључењу уговора са РАС.

Износ средстава који је основ за исплату бесповратних средстава не може да укључује обрачунати порез на додату вредност.

## 1.5. ВРЕМЕНСКИ ОКВИР ЗА РЕАЛИЗАЦИЈУ ПРОГРАМА

Јавни позив за учешће у Програму је расписан 13. маја 2019. године и трајаће 30 дана, са могућношћу поновног отварања уколико целокупан износ бесповратних средстава не буде утрошен. Предвиђено је да активности дефинисане у тачки 1.1 буду реализоване до краја 2020. године, за кориснике који ће бити одабрани кроз овај јавни позив.

# УСЛОВИ ПРОГРАМА

## УСЛОВИ ЗА ПОДНОСИОЦЕ ПРИЈАВА

Подносиоци пријава морају да испуњавају све следеће опште услове:

1. Да су регистровани у АПР Републике Србије;
2. Да су регистровани најкасније 1. јануара 2016. године;
3. Да су у приватном власништву;
4. Да је регистрована делатност подносиоца пријаве производња и прерада у: сектору аутомобилске индустрије - уређаји и компоненте за аутомобилску индустрију (пластика, гума, машине / опрема); сектору машина и опреме за друге намене; сектору прераде дрвета и производње намештаја; сектору обраде метала; сектору гуме и пластике; сектору производње кућних апарата и делова кућних апарата; сектору електричних и електронских система и елемената електричних и електронских система;
5. Да су производи подносиоца пријаве у групи директних материјала[[2]](#footnote-2) које набављају МНК, односно да улазе у саставницу готовог производа МНК;
6. Да нису у тешкоћама према дефиницији садржаној у Уредби о правилима за доделу државне помоћи;
7. Да није повезано лице са купцем / потенцијалним купцем (у смислу Уредбе о правилима за доделу државне помоћи);
8. Да над њима није покренут претходни стечајни поступак, стечајни поступак или поступак ликвидације;
9. Да у претходних 12 месеци од дана подношења пријаве нису били у блокади у континуитету дуже од 14 дана или укупно 30 дана;
10. Да су измирили све обавезе по основу пореза и доприноса;
11. Да имају најмање 15 запослених, на неодређено време, на дан 31.12.2018. године;
12. Да имају остварен пословни приход у 2018. години од најмање 400.000,00 евра, у динарској противвредности;
13. Да им је вредност основних средстава најмање 500.000,00 евра, у динарској противвредности у билансу стања у 2018. години;
14. Да имају имплементиран систем квалитета ISO 9001.

## БРОЈ ПРИЈАВА ПО ПОДНОСИОЦУ И ДРУГЕ НАПОМЕНЕ

Сваки подносилац пријаве по овом програму може поднети једну пријаву, са тим што може да аплицира за више активности дефинисаних у тачки 1.1 до максималног износа интервенције дефинисаног у тачки 1.4.

# ПРОЦЕДУРА СПРОВОЂЕЊА ПРОГРАМА

РАС креира Упутство за спровођење Програма, у оквиру кога утврђује критеријуме, обрасце, доказну документацију, као и механизме за праћење и контролу имплементације Програма.

РАС расписује Јавни позив за учешће у овом програму. Јавни позив садржи основне информације о Програму: услове за подношење пријаве, место подношења пријаве, као и остале релевантне информације.

Након прикупљених пријава РАС ће, на бази критеријума за рангирање, одабрати не више од 30 Учесника у Програму. Након одабира Учесника у Програму, сви учесници ће проћи кроз фазу дијагностике пословних перформанси где ће, на бази унифициране методологије за дијагностику изврсности пословања, бити утврђено тренутно стање Учесника у Програму, везано за спремност да испуни критеријуме за укључивање у ланце добављача МНК.

Након извршене дијагностике, постоје две могућности:

1. Улазак у интензивну фазу интервенције, за оне Учеснике у Програму који су показали задовољавајуће резултате према моделу за дијагностику пословања;
2. Улазак у фазу унапређења пословања, за Учеснике у Програму који су имали слабије резултате у фази дијагностике пословања. Фаза унапређења пословања може да траје највише 6 месеци и да резултује уласком у интензивну фазу интервенције или испадањем из статуса Учесника у Програму.

Учесници у Програму који прођу кроз интензивну фазу Програма и искористе могућност за добијање финансијске и консултантске подршке, у било ком пакету предвиђеног Програмом, дужни су да испуне све програмске активности предвиђене Уговором између Корисника Програма и РАС и редовно извештавају РАС о напретку у свом пословању у периоду од 3 године, по завршетку програмских активности. Сви подаци о пословању, које Корисници Програма доставе у току извештајног периода, сматрају се пословном тајном Корисника Програма.

## НАЧИН ПРИЈАВЉИВАЊА

### Документација која се доставља

1. Образац 1 – Пријава (попуњена, потписана и оверена);
2. Образац 2 – Изјава о прихватању услова Програма и *de minimis* додељеној државној помоћи;
3. Уверење надлежне пореске управе да је подносилац пријаве измирио све јавне приходе (порезе и доприносе), које не сме бити издато пре датума објављивања Јавног позива (оригинал или оверена копија);
4. Оверена копија сертификата система квалитета;
5. Биланс стања, биланс успеха и статистички извештај подносиоца пријаве за 2018. годину – Копија Потврде о регистрацији редовног годишњег финансијског извештаја за 2018. годину издата од АПР. Уколико подносилац пријаве није добио Потврду о регистрацији редовног годишњег финансијског извештаја за 2018. годину, доставити биланс стања, биланс успеха и статистички извештај за 2018. годину, потписане и оверене од стране лица одговорног за састављање финансијског извештаја и писану изјаву законског заступника подносиоца пријаве о веродостојности и истоветности примерку који је достављен АПР на коначну обраду;
6. Оверена копија извештаја ЦРОСО на дан 31.12.2018. о броју запослених, по свим основима;
7. Писмо препоруке МНК (опционо, уколико постоји, а прихватљиво искључиво у формату дефинисаном од стране РАС, и које је доступно на веб сајту РАС заједно са осталом пријавном документацијом).

РАС задржава право да, уколико је потребно за потврду квалификација за учешће у Програму, затражи додатну документацију од подносиоца пријаве.

### Место и рок за достављање документације

Пријаве са свим пратећим обрасцима и документацијом, се подносе лично или препорученом поштом у штампаној форми и форми електронског документа[[3]](#footnote-3) потписаним електронским потписом (на „USB“ меморији ), на следећу адресу:

Развојна агенција Србије

Кнеза Милоша 12/III,

11000 Београд

са назнаком:Пријава на јавни позив за учешће у Програму подршке привредним друштвима за улазак у ланце добављача мултинационалних компанија

Упутство и сви пратећи обрасци доступни су на електронским странама РАС, на адреси [www.ras.gov.rs](http://www.ras.gov.rs).

За детаљније информацијеможете се обратити РАС на: [dobavljaci@ras.gov.rs](mailto:dobavljaci@ras.gov.rs).

## ОЦЕНА И СЕЛЕКЦИЈА ПРИЈАВА

### Провера формалне исправности поднетих пријава

Поднета пријава мора бити допуштена, потпуна и благовремена. Проверу формалне исправности поднетих пријава у року дефинисаном у Јавном позиву, врши РАС. Приликом отварања и административне провере, провераваће се да ли је испуњен рок за подношење пријаве и да ли су задовољени сви услови наведени у Јавном позиву и Упутству.

Оцена формално исправних пријава ће се вршити према критеријумима који су саставни део овог упутства.

### Доношење одлуке о избору Учесника Програма

**Оцена подносиоца пријаве**

РАС разматра формално исправне пријаве и оцењује их према следећим критеријумима:

1. Просечан број запослених у привредном друштву[[4]](#footnote-4), у 2018. години;
2. Раст вредности основних средстава[[5]](#footnote-5) у претходне три године – Као показатељ користиће се последња три финансијска извештаја привредног друштва (2016., 2017. и 2018. година);
3. Раст масе плата у претходне три године[[6]](#footnote-6) – Као показатељ користиће се последња три финансијска извештаја привредног друштва (2016., 2017. и 2018. година);
4. Раст пословних прихода у претходне три године - Као показатељ користиће се последња три финансијска извештаја привредног друштва (2016., 2017. и 2018. година);
5. Раст извоза у претходне три године – Као показатељ користиће се последња три финансијска извештаја привредног друштва (2016., 2017. и 2018. година);
6. Висина просечне плате у привредном друштву у 2018. години[[7]](#footnote-7);
7. Сертификат IATF 16949 или индустријски специфични стандарди FSC / IRIS / "CE"-"3A";
8. Препорука МНК (уколико постоји).

## КРИТЕРИЈУМИ И ПОНДЕРИ ЗА ОЦЕЊИВАЊЕ ПРИСПЕЛИХ ПРИЈАВА

Све пријаве које буду одговарале условима конкурса биће рангиране у складу са следећом матрицом:

|  |  |  |
| --- | --- | --- |
|  | **Критеријум** | Максималан број бодова |
| **1** | Просечан број запослених у привредном друштву у 2018. години | 12 |
| **2** | Раст вредности основних средстава у периоду од претходне три године | 12 |
| **3** | Раст масе плата у периоду од претходне три године | 10 |
| **4** | Раст пословних прихода у периоду од претходне три године | 6 |
| **5** | Раст извоза у периоду од претходне три године | 5 |
| **6** | Просечна плата у 2018. години | 15 |
| **7** | Носилац сертификата IATF16949/FSC/IRIS/"CE"/"3A" | 10 |
| **8** | Препорука МНК | 30 |
|  | Укупно максимално бодова | 100 |

## НАЧИН БОДОВАЊА ЗА СВАКИ ОД КРИТЕРИЈУМА

Сви Учесници у Програму биће рангирани према критеријумима и методологији бодовања презентованом у овом поглављу. Збир бодова по свим критеријумима ће бити узет као основа за рангирање Корисника Програма, тако да ће 30 учесника са највећим збиром бодова добити прилику да постану Корисници Програма.

### Просечан број запослених у привредном друштву у 2018. години

Максималан број бодова оствариће привредно друштво са највећим бројем запослених у 2018. години. Остале пријаве ће бити рангиране према следећој методологији:

|  |  |
| --- | --- |
| Коефицијент за 3.4.1 = | Број запослених из пријаве |
| Број запослених из пријаве са највећим бројем запослених |

|  |  |  |
| --- | --- | --- |
| Вредност коефицијента | Позиција у рангирању према вредности коефицијента | Удео у максималном броју бодова по критеријуму |
| 0,91-1 | Првих 10% | 0,9 |
| 0,81-0,9 | 11-19% | 0,8 |
| 0,71-0,8 | 20-29% | 0,7 |
| 0,61-0,7 | 30-39% | 0,6 |
| 0,51-0,6 | 40-49% | 0,5 |
| 0,41-0,5 | 50-59% | 0,4 |
| 0,31-0,4 | 60-69% | 0,3 |
| 0,21-0,3 | 70-79% | 0,2 |
| 0,11-0,2 | 80-89% | 0,1 |
| 0-0,1 | 90-100% | 0 |

### Раст вредности основних средстава у периоду од претходне три године

Максималан број бодова оствариће привредно друштво са највећим процентом увећања вредности основних средстава у последњем билансу стања (за 2018. годину) у односу на биланс стања из 2016. године. Остале пријаве ће бити рангиране према следећој методологији:

|  |  |
| --- | --- |
| Коефицијент за 3.4.2 = | Процентуални раст вредности основних средстава |
| Процентуални раст вредности основних средстава из пријаве са највећим растом вредности основних средстава |

|  |  |  |
| --- | --- | --- |
| Вредност коефицијента | Позиција у рангирању према вредности коефицијента | Удео у максималном броју бодова по критеријуму |
| 0,91-1 | Првих 10% | 0,9 |
| 0,81-0,9 | 11-19% | 0,8 |
| 0,71-0,8 | 20-29% | 0,7 |
| 0,61-0,7 | 30-39% | 0,6 |
| 0,51-0,6 | 40-49% | 0,5 |
| 0,41-0,5 | 50-59% | 0,4 |
| 0,31-0,4 | 60-69% | 0,3 |
| 0,21-0,3 | 70-79% | 0,2 |
| 0,11-0,2 | 80-89% | 0,1 |
| 0-0,1 | 90-100% | 0 |

### Раст масе плата у периоду од претходне три године

Максималан број бодова оствариће привредно друштво са највећим процентом увећања масе плата у последњем билансу успеха (за 2018. годину) у односу на биланс успеха из 2016. године. Остале пријаве ће бити рангиране према следећој методологији:

|  |  |  |  |
| --- | --- | --- | --- |
| Коефицијент за 3.4.3 = | Процентуални раст масе плата | | |
| Процентуални раст масе плата из пријаве са највећим растом масе плата | | |
| Вредност коефицијента | | Позиција у рангирању према вредности коефицијента | Удео у максималном броју бодова по критеријуму | |
| 0,91-1 | | Првих 10% | 0,9 | |
| 0,81-0,9 | | 11-19% | 0,8 | |
| 0,71-0,8 | | 20-29% | 0,7 | |
| 0,61-0,7 | | 30-39% | 0,6 | |
| 0,51-0,6 | | 40-49% | 0,5 | |
| 0,41-0,5 | | 50-59% | 0,4 | |
| 0,31-0,4 | | 60-69% | 0,3 | |
| 0,21-0,3 | | 70-79% | 0,2 | |
| 0,11-0,2 | | 80-89% | 0,1 | |
| 0-0,1 | | 90-100% | 0 | |

### Раст пословних прихода у периоду од претходне три године

Максималан број бодова оствариће привредно друштво са највећим процентом увећања пословних прихода у последњем билансу успеха (за 2018. годину) у односу на биланс успеха из 2016. године. Остале пријаве ће бити рангиране према следећој методологији:

|  |  |
| --- | --- |
| Коефицијент за 3.4.4 = | Процентуални раст пословних прихода |
| Процентуални раст пословних прихода из пријаве са највећим растом пословних прихода |

|  |  |  |
| --- | --- | --- |
| Вредност коефицијента | Позиција у рангирању према вредности коефицијента | Удео у максималном броју бодова по критеријуму |
| 0,91-1 | Првих 10% | 0,9 |
| 0,81-0,9 | 11-19% | 0,8 |
| 0,71-0,8 | 20-29% | 0,7 |
| 0,61-0,7 | 30-39% | 0,6 |
| 0,51-0,6 | 40-49% | 0,5 |
| 0,41-0,5 | 50-59% | 0,4 |
| 0,31-0,4 | 60-69% | 0,3 |
| 0,21-0,3 | 70-79% | 0,2 |
| 0,11-0,2 | 80-89% | 0,1 |
| 0-0,1 | 90-100% | 0 |

### Раст извоза у периоду од претходне три године

Максималан број бодова оствариће привредно друштво са највећим процентом увећања извозних пласмана у последњем билансу успеха (за 2018. годину) у односу на биланс успеха из 2016. године. Остале пријаве ће бити рангиране према следећој методологији:

|  |  |
| --- | --- |
| Коефицијент за 3.4.5= | Процентуални раст извоза |
| Процентуални раст извоза из пријаве са највећим растом извоза |

|  |  |  |
| --- | --- | --- |
| Вредност коефицијента | Позиција у рангирању према вредности коефицијента | Удео у максималном броју бодова по критеријуму |
| 0,91-1 | Првих 10% | 0,9 |
| 0,81-0,9 | 11-19% | 0,8 |
| 0,71-0,8 | 20-29% | 0,7 |
| 0,61-0,7 | 30-39% | 0,6 |
| 0,51-0,6 | 40-49% | 0,5 |
| 0,41-0,5 | 50-59% | 0,4 |
| 0,31-0,4 | 60-69% | 0,3 |
| 0,21-0,3 | 70-79% | 0,2 |
| 0,11-0,2 | 80-89% | 0,1 |
| 0-0,1 | 90-100% | 0 |

### 

### Просечна плата у 2018. години

Максималан број бодова оствариће привредно друштво са највећим просечним трошком зараде у последњем билансу успеха (за 2018. годину). Остале пријаве ће бити рангиране према следећој методологији:

|  |  |
| --- | --- |
| Коефицијент за 3.4.6 = | Просечан трошак зараде у 2018. |
| Просечан трошак зараде из пријаве са највећим просечним трошком зараде |

|  |  |  |
| --- | --- | --- |
| Вредност коефицијента | Позиција у рангирању према вредности коефицијента | Удео у максималном броју бодова по критеријуму |
| 0,91-1 | Првих 10% | 0,9 |
| 0,81-0,9 | 11-19% | 0,8 |
| 0,71-0,8 | 20-29% | 0,7 |
| 0,61-0,7 | 30-39% | 0,6 |
| 0,51-0,6 | 40-49% | 0,5 |
| 0,41-0,5 | 50-59% | 0,4 |
| 0,31-0,4 | 60-69% | 0,3 |
| 0,21-0,3 | 70-79% | 0,2 |
| 0,11-0,2 | 80-89% | 0,1 |
| 0-0,1 | 90-100% | 0 |

### 

### Носилац сертификата IATF16949/FSC/IRIS/"CE"/"3A"

Максималан број бодова оствариће привредна друштва која имају доказ о издатим сертификатима *IATF16949*, *FCS* или *IRIS*. Сертификати *"CE"* и *"3A"* биће вредновани са половином укупних бодова за овај критеријум.

### Препорука МНК

Сврха писма препоруке је да се потврди да је већ направљен иницијални контакт између МНК и Учесника Програма као и да је МНК већ препозналa Учесника Програма, као потенцијалног добављача и проценилa његове пословне способности. Формат писма препоруке подразумева идентификована подручја за побољшање пословних способности Учесника Програма, активности које би се морале извршити, како би се испунили критеријуми за квалификовање у ланац добављача циљане МНК, као и опис будућих комерцијалних аранжмана уколико се та побољшања спроведу.

Писмо препоруке МНК, са свим попуњеним обавезним подацима, вреднује се 30 бодова.

Напомена; Уколико у писму препоруке недостају обавезни подаци, писмо препоруке ће се вредновати са 0 бодова.

## ЗАКЉУЧИВАЊЕ УГОВОРА

Уговором између РАС и Корисника Програма прецизирају се сва права и обавезе за реализацију пројекта, намена средстава по пројектним активностима, начин извршавања обавеза, рок, извештавање о реализованим активностима, као и финансијске обавезе уговорних страна, везано за активности предвиђене Програмом.

## ДОКУМЕНТАЦИЈА КОЈА СЕ ПОДНОСИ У ТОКУ И НАКОН РЕАЛИЗАЦИЈЕ ПРОЈЕКТНИХ АКТИВНОСТИ

Корисници Програма су у обавези да у току реализације програмских активности активно сарађују са РАС, у смислу попуњавања и достављања типских образаца, укључујући алат за самопроцену, предлог акционог плана за унапређење пословања, извештај о реализацији акционог плана за унапређење пословања, извештаје о извршеним активностима у интензивној фази имплементације Програма, као и остале тражене извештаје и документа. Овим ће бити укључени и извештаји о резултатима са промотивних догађаја и пословних сусрета организованих од стране РАС.

За све активности који су предвиђене за финансијску подршку по основу оправданих трошкова дефинисаних овим упутством, неопходно је потпуно и редовно извештавање како би се потврдила намена утрошених средстава по основу државне помоћи.

Такође, обавезно је укључивање Корисника Програма у РАС Базу добављача и редовно извештавање о пословању са МНК.

Након завршетка пројектних активности, Корисника Програма је дужан да у року од 30 дана РАС достави:

1. Извештај о реализованим активностима и пратећу документацију у складу са Уговором;
2. Доказ да је план унапређења завршен - приложен извештај о реализацији пројектних активности и оствареним резултатима, у складу са уговором између РАС и Корисника Програма, који ће бити верификован поновним *АУДИТ*-ом, од стране представника РАС;
3. Фотографије и остала документа која доказују да је план унапређења реализован;
4. Фактуре свих испоручилаца, уговоре и другу документацију, од значаја за реализацију активности и правдање трошкова;
5. Изводе рачуна са којег су трошкови одобреног плана унапређења, плаћени у целости – са означеном исплатом.

РАС задржава право да, уколико је потребно, затражи додатну документацију у сврху доказивања реализације подржане активности и до 3 године након реализације пројекта.

РАС, по извршеној анализи извештаја, задржава право да Кориснику Програма који поднесе непотпун извештај или на било који други начин не испуни уговорне обавезе, не исплати средства предвиђена Уговором или затражи повраћај уплаћеног аванса.

Сваки оправдани трошак реализоване пројектне активности, предвиђен у пријави подносиоца, потребно је доказати фактуром, уговором или другим релевантним документима. Сви рачуни морају бити плаћени са рачуна подносиоца пријаве.

## ОБАВЕЗЕ КОРИСНИКА ПРЕМА РАС

Корисник Програма има обавезу да:

* Достави пријаву са пратећом документацијом неопходном за испуњавање услова за учешће у овом програму;
* Приступи потписивању Уговора о коришћењу подстицајних средстава након потврде о оправданости плана унапређења од стране РАС;
* Извршава уговорне обавезе по основу Уговора о коришћењу подстицајних средстава;
* Активно доприноси успешној реализацији Програма;
* Редовно извештава РАС, након завршетка уговорне обавезе, о својим унапређењима пословања и резултатима комерцијалних активности, 3 године након реализације пројекта;
* Активно партиципира на промотивним активностима и пословним сусретима организованим од стране РАС;
* Достави податке неопходне за израду промотивних материјала за промотивне активности и пословне сусрете организоване од стране РАС;
* Измири трошкове партиципације за свој удео у интервенцији.

## ОДУСТАЈАЊЕ

Уколико Учесник у Програму одустане од даљег учешћа у Програму, пре него што је РАС донела одлуку о његовом захтеву, дужан је да о томе писаним путем обавести РАС најкасније у року од 8 дана. Уколико је РАС донео позитивну одлуку о захтеву подносица пријаве, он је дужан да о евентуалном одустајању писаним путем обавести РАС најкасније у року од 8 дана од дана пријема одлуке.

**НАПОМЕНА:** Подаци добијени од подносиоца пријаве третираће се као пословна тајна

1. Према достављеним подацима из писма препоруке или у складу са последњим јавно објављеним годишњим извештајем за целу групацију [↑](#footnote-ref-1)
2. Директни материјали, интегрисани у готов производ, улазе у саставницу готовог производа. Индиректни материјали, који нису интегрисани у готов производ, не улазе у саставницу готовог производа (Извор: Chartered Institute of Procurement & Supply, CIPS, <https://ch.scm-portal.net/glossary/materials_direct.shtml>) [↑](#footnote-ref-2)
3. Скуп података састављен од слова, бројева, симбола, графичких, звучних и видео материјала, у електронском облику [↑](#footnote-ref-3)
4. Статистички извештај, позиција 9005, назив: „Просечан број запослених“ [↑](#footnote-ref-4)
5. Биланс стања, позиција 0010, назив: „Некретнине, постројења и опрема“ [↑](#footnote-ref-5)
6. Биланс успеха, позиција 1025, назив: „Трошкови зарада, накнада зарада и остали лични расходи [↑](#footnote-ref-6)
7. Висина просечне плате је једнака количнику масе плата 2018/просечан број запослених 2018 [↑](#footnote-ref-7)